ky en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ru ky ky ky mk ky ky ky ky ky ky ky ky ky ky ru ky ru ky ru ru ru ce ru ky ru ky ru ru ru ky ky ru ky bg ky ru ky ru ky ru kk ru ru ru ky myv ru
"Агым", 30.07.10 - 15-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кайран гана 40 млн. доллар
Акыркы мезгилде Өмүрбек Бабановдун дарегине жааган айың кептер арбып барат. Бабановдун бизнесмен Валерий Хонго кол салуу боюнча дароо оюн билдиргени - душманды башка жактан издегиле дегени. Мунун канчасы чын, канчасы жалган экени бир кудайга гана маалым.
Өткөн аптада жалаң жаштарды чогултуп, "буюрса парламенттик шайлоодо жеңебиз. Каражатыбыз мол, шайлоо кампаниясына деп өз чөнтөгүмөн 40 млн. доллар бөлдүм" таризинде таластыктарча өпкө какканы эле көп нерсенин башын ачып турбайбы. 40 млн. "жашылбай" "республикачылдарга" канча мандат тартуулары шайлоонун жыйынтыгында билинет.
Суваналиев кимдерге кол сунат?
Генерал Өмүрбек Суваналиев "Ата журт" партиясынын төрагалыгынан кеткендиги басма сөз беттеринде жарыяланган. Арийне "Катанинин" жакын санаалаштарынын биринин айтканына караганда, Өмүрбек Исакович "Ата журттагы" ишмердүүлүгүн убактылуу токтоткону менен, расмий түрдө партиянын катарынан чыга элек. Бүгүнкү күндө Суваналиев жана анын тарапташтары парламенттик шайлоого карата бир нече партиялардын башын бириктирүү максатында ар тараптуу сүйлөшүүлөрдү жүргүзүп атыптыр. "Өлкөдө регионалдык, уруучулук типтеги партияларды түзүү тенденциясы пайда болду. Ошондуктан Суваналиев жана анын ар кыл партияда жүргөн санаалаштары мындай жиктелүүгө каршы туруп, мамлекетти экиге бөлүүгө жол бербөө максатында парламенттик шайлоого бирдиктүү партиялык блок менен чыгууну көздөөдө. Бардык макулдашуулар аяктагандан кийин Өмүрбек мырза өзү расмий билдирүү таратат" дейт генералдын атын атагысы келбеген оң колу.
Палван тарап не дейт?
Экс-президент Курманбек Бакиев кичи мекени Тейиттеги үйүнүн күлү асманга сапырылганын укканда кандай абалда болгонун көпчүлүк жакшы биле бербесе керек. Өзбек диаспорасынын лидери Кадыржан Батыров бул окуяга тикелей катыштыгы бардыгы, үй менен кошо Кыргызстандын туусун өрттөткөнү тар чөйрөдө айтыла калат. Ал эми убактылуу өкмөт төрайымынын мурдагы орунбасары Өмүрбек Текебаев басылмалардын бирине курган маегинде буга маркум Баяман Эркинбаевдин жакындары аралашкандыгын мындайча ачык билдириптир: "Алардын үйүн Бакиевге жеке өчү бар адамдар, мына ошол Баямандын тарапкерлери, андан запкы көргөн дагы башка адамдар өрттөп жиберди...". Өмүке бул аркылуу Батыровду коргогусу келгениби же... Текебаевдин билдирүүсүнө Баяман палвандын таламдаштары не дээр экен?
Мухтар Өмүракунов 2007-жылы Эмгек жана миграция комитетинде статс-секретарь болуп турганда "уурдады, жеди, ичти" деген киненин негизинде камалып чыкканы белгилүү. Эми ал "ошондо Айгүл Рыскулованын айынан түрмөгө отургам. Анда эркектик кылып унчуккан эмесмин. Анын бүт былыктарын эми чукуйм, ага каршы менде чоң компроматтар бар" деп кекенип жатыптыр. Айгүл айымды "жардырып" жиберчүдөй серпилгенине караганда Өмүракуновдун бир билгени бар го.
Мындан бир аз мурун Алмазбек Атамбаев "Бакиевдер менин көзүмдү тазалаган атат. Алардын киллери Зикирбаев абактан жөн качкан жок..." деп айкырган. Атамбаевдин ажалы жок экен, бирок Зикирбаевге ажал небак жеткен. Укканыбызга караганда, Алмазбек Шаршенович эми өзүнүн бир кездеги оң колу, жансакчысы, кийин киллерлиги үчүн сот тарабынан өлүм жазасына буйрулган Эркин Мамбеталиевди азаттыкка чыгартканы жатыптыр.
"Ата мекен" партиясынын мүчөсү Равшан Жээнбеков интернет аркылуу жаш кызга тийишип, сүйүү оюнун сунуштаганы (окуя Нью-Йоркто болгон) сайттардын бирине жарыяланды. Жээнбеков деле эркек эмеспи, жигиттик делебеси козголуп сулуу кызга тийишсе тийишип койгондур, неси болсо да чын-бышыгын тактайлы деп өзүнө кайрылсак, "бул мага карата жасалган кара пиар. Ушул сыяктуу жалган жалаа жапмай токтобойт, мындан ары уланат" деди.
Президент Роза Отунбаеванын амири менен Экономикалык тескөө министрлигине көчүк баскан Эмил Үмөталиев көптөн бери толгонуп атып кечээ үн катты. Омоктуу ой айтат экен десек, тапкан акылы ушул болду, "экономиканы оңдош үчүн Кыргызстанга чет өлкөлүктөр оңой-олтоң киргидей визасыз режимге уруксат бериш керек" дейт. Акыл болбосоң кое кал! Мындай кеменгер ойду Акаев бир эмес, миң айтып, дүйнөнүн 24 өлкөсүнүн жарандарына бизге визасыз келүүгө жол ачкан. Жыргап кеткен жерибиз жок. Андан кийин Курманбек Бакиев визасыз режимдеги мамлекеттердин тизмесин отузга жеткирген. Эмне пайда таптык? Эч нерсе өзгөрүлбөдү. Көрсө, сырдын түйүнү бу жакта экен. Үмөталиевдин чет эл туристтерин кабыл алып, пул тапкан "Кыргыз-концепт" аттуу фирмасы бар, азыр аны аялы башкарат. Ошол ишканасынын эле камын көргөнбү деп калдык. Мейли, Үмөталиевдин бизнеси гүлдөп-өнүксүн дейли. Ал эми өлкөнүн коопсуздугун ким ойлойт?
Экс-"ак жолчу" депутат Бегалы Наргозуев бир жума Кытайда жүрүп келди. Молдогозу атанын уулу улуу державага жөн барган жок, ал жактан ири бизнес баштаганы туру. Узун кулактардын айтымында, Наргозуев саясаттан убактылуу четтеп, ишкерлик менен алектенүү бүтүмүнө токтоптур.
1 "Үйрөнгөн адат калабы, уйга жүгөн салабы" дегендей, президенттик администрация башчысы Эмилбек Каптагаев кезектеги интригасын баштады. А киши Акаев заманында дин иштери боюнча комиссиянын төрагалыгын аркалап турганда ага баш ийбегени үчүн муфтий Кимсанбай Абдрахмановду ээрден эңип түшүп, ордуна жаш Мураталы ажы Жумановду алып келген. Энди токойчулардын ортосуна от жагып, Топчубек Тургуналиевди айлана-чөйрөнү коргоо агенттигинен шыпырып, ордуна Мирслав Аманкуловду дайындатты эле, акыры ит акмагы чыкты. Аманкулов дегениң К.Бакиевдин оң колу болуп, былтыр президенттик шайлоодо ал үчүн буту үзүлгөнчө чуркаптыр. Ишенген көздөй кадрлары ушу болсо, Каптагаевиң аман эле жүрсүн!
кыргыз тилиндеги гезит "Агым"
email • архив • редакция
Равшан ЖЭЭНБЕКОВ кимге сүйүүсүн арнаган?
Ошко оомат кайра келет
Өз-жатка бөлбөгөн өрнөктүү камкордук
Эмки эрмек ЕККУ болду
"Курманжан датка" фондунун төрайымы Жылдыз Жолдошева:
"Убактылуу өкмөттүн беш мүчөсү Батыров менен соодалашкан"
XXI эмес, XXII кылымда жүргөн жаштарыбыз бар
"ИИМге айтылган сындар ишти оңдойт"
"Максимдикиндей тагдырды душманыма да каалабайм"
"Бизде милдет-темелер арбын, каражат жок"
Кайран гана 40 млн. доллар
ЭлТР коомдук телерадио компаниясынын башкы директору Шайырбек АБДЫРАХМАН:
"Телевидение - бул кумдан үй куруу, кылт этсе көчүп түшөт"